סלים אל-נור

סלים אל-נוּר (בשמו העברי: שלמה זיו-לי; 4 בנובמבר 1920 – 9 בספטמבר 2014) היה מלחין, מעבד ונגן עוד במוזיקה הערבית בישראל.

קורות חיים
אל-נור נולד ב-1920 בבגדאד בירת עיראק המנדטורית. הוא גילה כישרון מוזיקלי בגיל מוקדם, וחיבר שירים שהושרו על ידי זמרים וזמרות בולטים בעיראק, בהם הזמרת היהודייה סלימה מוראד והזמרת המצרייה רג'א עבדו. הוריו לא רצו שיעסוק במוזיקה והוא נשלח ללמוד הנדסה באיסטנבול. כשחזר לבגדאד היה שותף במועדון לילה עם אחיו ועם האחים סאלח ודאוד אל-כוויתי. בשנת 1950 עלה לישראל, התיישב עם משפחתו בתל אביב והתחיל לעבוד כמהנדס בחברת מקורות. אל-נור הלחין מספר יצירות ושירים לתזמורת קול ישראל בערבית והעמיד תלמידים רבים בנגינת עוד.
לדברי המוזיקולוג שלמה ישראלי,

בסוף שנות ה-90 יצא דיסק ראשון ובו יצירות שהלחין בעיראק ואחרות שכתב בישראל בשביל תזמורת קול ישראל בערבית בניצוח זוזו מוסא (הוצאת Zuta). ב-2011 יצא אלבום נוסף, "אל-נור", ובו יצירות חדשות שלו.

סלים אל-נור נפטר ב-2014, בגיל 94, ונקבר בבית העלמין האזרחי מנוחה נכונה בכפר סבא.
בתו ליאורה זיו-לי היא פסנתרנית ומורה לפסנתר.

דיסקוגרפיה

 Salim Al’nur; produced by Ze’ev Schlick and Amir Fishbein; performed by the composer, oud; the IBA Arabic Orchestra; Elias Shasha, voice; and other musicians, Hanniel: ZuTa Music, 2000. (Original classical Arabic music composed and performed between 1938 an 1983)

קישורים חיצוניים
 
 
 
 סלים אל נור באתר המוקדש לעוד 

מוזיקה:
 , פסטיבל העוד תל אביב, מוזיאון תל אביב לאמנות, 15 בנובמבר 2005 (מחווה לסלים אל נור ליום הולדתו ה-85)

הערות שוליים

מלחינים ישראלים
מלחינים יהודים עיראקים
מוזיקאים יהודים עיראקים
מוזיקאים ישראלים
מעבדים מוזיקליים ישראלים
נגני עוד
נגנים יהודים עיראקים
נגנים ישראלים
ישראלים ילידי עיראק
עולים בשנות ה-1950
חברי תזמורת קול ישראל בערבית
אישים הקבורים בבית הקברות מנוחה נכונה כפר סבא
ישראלים שנולדו ב-1920
ישראלים שנפטרו ב-2014